Kétszáz példányban készülő BMW M4 DTM Champion Edition

Mon, 17 Oct 2016 15:11:00 CEST
BMW hírek, cikkek

A BMW exkluzív limitált szériával ünnepli Marco Wittmann második DTM-bajnoki címét. A mindössze kétszáz darabban készülő BMW M4 DTM Champion Edition különleges kiadást a BMW M4 GTS csúcsteljesítményével és a legkorszerűbb motorsport-technológiákkal vértezi fel a bajor gyártó. 2014-es abszolút győzelme után a BMW Motorsport német pilótája, Marco Wittmann a Hockenheimringen megrendezett idei szezonzáró futamon ismét elhódította a Német Túraautó Bajnokság egyéni bajnoki címét, amelyet a BMW M divízió egy exkluzív limitált szériával ünnepel.