A BMW M2 Coupé a Hungaroringen mutatja meg képességeit

Thu, 16 Jun 2016 13:10:00 CEST
BMW hírek, cikkek

Nagyszabású rendezvénysorozat keretében ismerkedhet meg a Hungaroringen a nemzetközi sajtó a BMW új nagyteljesítményű kompakt sportautójával, a BMW M2 Coupé-val. 32 ország 300 újságírója vezetheti a BMW újdonságát a Hungaroring megújult aszfaltján a márka európai sajtóbemutatóján, két héten keresztül. A június 12-24 közötti időszakban zajló sajtóbemutató-sorozatra a világ 32 országából 300 újságíró érkezik Magyarországra, hogy a Hungaroringen a BMW új M modelljének valódi közegében megismerkedhessen az idén tavasszal hatalmas sikerrel debütált kompakt sportautóval.